recursal/SuperWikiNEXT-32B huggingface dataset:
ज्येष्ठा (अन्तारॅस) और सूरज की तुलना - टूटी लकीर से बना गोला मंगल की कक्षा (ऑर्बिट) दर्शाता है - एक छोटा लाल दानव तारा स्वाती (आर्कत्युरस) भी दिखाया गया है
**ज्येष्ठा** या **अन्तारॅस**, जिसका बायर नाम "अल्फ़ा स्कोर्पाए" (α Scorpii या α Sco) है, वॄश्चिक तारामंडल का सब से रोशन तारा है। यह पृथ्वी से दिखने वाले सोलहवा सब से रोशन तारा है। ज्येष्ठा समय के साथ अपनी चमक कम-ज़्यादा करने वाला एक परिवर्ती तारा है जिसकी औसत चमक (सापेक्ष कान्तिमान) +1.09 मैग्नीट्यूड है। यह पृथ्वी से लगभग 600 प्रकाश वर्ष की दूरी पर हैं।

विवरण
-----

ज्येष्ठा एक लाल महादानव तारा है। इसका व्यास (डायामीटर) सूरज के व्यास का 800 गुना है - अगर इसे उठाकर हमारे सौर मंडल के बीच सूरज की जगह दाल दिया जाए तो पृथ्वी और मंगल तक के ग्रह इसके अन्दर आ जाएँ। इसका द्रव्यमान सूरज के द्रव्यमान का 15 से 18 गुना है। इसकी भयंकर चमक (निरपेक्ष कान्तिमान) सूरज से 65,000 गुना है।

ज्येष्ठा के नज़दीक उसका एक साथी तारा है और यह दो मिलकर एक द्वितारा मंडल में गुरुत्वाकर्षण से बंधे हुए हैं। यह साथी तारा एक नीला गर्म B2.5 श्रेणी का तारा है। इसकी चमक मुख्य ज्येष्ठा तारे की सिर्फ़ 1/370 गुना है और मामूली दूरबीन से इसे देखना मुश्किल है क्योंकि मुख्य तारे की रोशनी में यह छिप जाता है। जब यह दिखता भी है तो थोड़ा हरे रंग का प्रतीत हो सकता है, हालाँकि वैज्ञानिक मानते हैं के यह पास के मुख्य तारे की भयंकर रोशनी का नतीजा है।

इन्हें भी देखें
---------------

* वॄश्चिक तारामंडल
* सबसे रोशन तारों की सूची
* महादानव तारा
* द्वितारा

सन्दर्भ
-------

1. ↑  "Query= alf Sco". *General Catalogue of Variable Stars*. Centre de Données astronomiques de Strasbourg. मूल से 7 मार्च 2012 को पुरालेखित. अभिगमन तिथि 2010-01-05.
2. ↑  Kaler, James. "Antares". मूल से 27 अप्रैल 2007 को पुरालेखित. अभिगमन तिथि 13 अगस्त 2008.
श्री **ज्योतिन्द्र नाथ दीक्षित** (१९३६-२००५), जिन्हें **जे एन दीक्षित** नाम से अधिक जाना जाता है, एक अनुभवी राजनयिक थे जो कि भारत के विदेश सचिव भी रहे। 1971 में बांग्लादेश बनने के बाद वे वहाँ भारत के पहले उच्चायुक्त थे। वे पाकिस्तान और श्रीलंका में भी भारत के उच्चायुक्त रहे। 1936 में मद्रास में जन्मे जेएन दीक्षित 1958 में भारतीय विदेश सेवा में आए और उन्होंने दुनिया के कई देशों में भारत की नुमाइंदगी की। 1994 में सेवानिवृत होने के बाद से वो लगातार देश-विदेश में पढ़ाने के अलावा अख़बारों में लिखते रहे।

वे हल, मैंचेस्टर, ऑक्सफ़ोर्ड,मेलबर्न, लंदन सहित कई अन्य पश्चिमी विश्वविद्यालयों में भी अकसर लेक्चर देने जाया करते थे। दीक्षित काँग्रेस पार्टी में विदेश मामलों की इकाई के उपाध्यक्ष रहे। २००४ के आमचुनाव से पहले विदेश, सुरक्षा और रक्षा मामलों पर उन्होंने काँग्रेस का एजेंडा या घोषणा-पत्र तैयार करने में अहम भूमिका निभाई थी।

वे 26 मई 2004 से 3 जनवरी 2005 (निधन) तक भारत के राष्ट्रीय सुरक्षा सलाहकार भी रहे।

सन्दर्भ
-------

1. ↑  PIB Release-1803 (English), Dated-26-May-2004
2. ↑  PIB Release-6219 (English), Dated-3-Jan-2005
**(इवान) जीन गॉटमैन** (10 अक्टूबर 1915, खार्कोव में - 28 फरवरी 1994, ऑक्सफोर्ड में) एक फ्रांसीसी भूगोलवेत्ता थे. उन्हे मेगालोपोलिस के शहरी क्षेत्र पर अपने मौलिक अध्ययन के लिए जाना जाता है। मानव भूगोल में उनका मुख्य योगदान शहरी, राजनीतिक, आर्थिक, ऐतिहासिक और क्षेत्रीय भूगोल के उप-क्षेत्रों में था। उनका अध्ययन भाग फ्रांस और भूमध्यसागरीय से लेकर संयुक्त राज्य अमेरिका, इज़राइल और जापान तक था। मेगालोपोलिस शब्द सर्वप्रथम इन्होने इस्तेमाल किय था .

जीवन परिचय
----------

1957 में उन्होंने बर्निस एडेलसन से शादी की। 1961 में, उन्हें फर्नांड ब्राउडेल, क्लाउड लेवी-स्ट्रॉस और अलेक्जेंडर कोइरे द्वारा पेरिस में विज्ञान सोशलेस में एकोले डेस हौट्स एटुड्स में शामिल होने के लिए आमंत्रित किया गया था और 1968 में ऑक्सफोर्ड विश्वविद्यालय (1968-1983) में भूगोल के स्कूल में भूगोल के प्रोफेसर और विभाग के प्रमुख बन गए। 1980 के दशक में, गॉटमैन ने 'लेन-देन' शहरों के बारे में अपने विचारों को विकसित करने के लिए कई निबंध लिखे, जिनका प्राथमिक आर्थिक कार्य जानकारी का प्रसंस्करण और वितरण है। एमेरिटस प्रोफेसर के रूप में सेवानिवृत्त होने के बाद वह अपने जीवन के अंत तक ऑक्सफोर्ड में बने रहे।

पुरस्कार
--------

गॉटमैन को 1956 में अमेरिकन जियोग्राफिकल सोसाइटी से मानद फैलोशिप और 1964 में इसके चार्ल्स पी. डेली मेडल से सम्मानित किया गया था। 1980 में उन्हें रॉयल जियोग्राफिकल सोसाइटी का विक्टोरिया मेडल मिला। वह अमेरिकन एकेडमी ऑफ आर्ट्स एंड साइंसेज और ब्रिटिश अकादमी के सदस्य भी थे।

इन्हें भी देखें
---------------

अल्बर्ट पेंक

बाहरी कड़ियाँ
-------------

  


| * दे
* वा
* सं
विश्व के प्रमुख भूगोलवेत्ता |
| --- |
| यूनानी भूगोलवेत्ता- | अनेग्जीमेण्डर । अरस्तु । इरैटोस्थनिज़ । क्लाडियस टॉलमी । थेल्स । पाइथागोरस । पोसिडोनियस । हिप्पारकस । हिरोडोटस । होमर। |
| रोमन भूगोलवेत्ता- | स्ट्रैबो । पोम्पोनियस मेला |
| अरब के भूगोलवेत्ता- | अल-इदरीसी । अल-बरुनी । अल-मसूदी । इब्न-बतूता । अबू ज़ैद । अबू दुलफ़ । इब्ने खुरदादबेह । अल याकुबी । अबू ज़ैद बलखारी । इखबान अल सेफ़ा |
| फ्रांसीसी भूगोलवेत्ता- | पॉल वाइडल डि लॉ ब्लॉश । जीन ब्रून्स । अलबर्ट डिमाजियां |
| जर्मन भूगोलवेत्ता- | अलेक्जेण्डर वॉन हम्बोल्ट । ऑस्कर पेशेल । फर्डिनेण्ड वॉन रिचथोफन । फ्रेड्रिक रेटजेल । अलफ्रेड हेटनर। |
| ब्रिटिश भूगोलवेत्ता- | हेल्फोर्ड जॉन मैकिण्डर । डडले स्टाम्प । एण्ड्र्यू जॉन हरबर्टसन |
| अमेरिकन भूगोलवेत्ता- | एलेन चर्चिल सेम्पल । विलियम मॉरिस डेविस । एल्सवर्थ हंटिंग्टन । इसा बोमेन । थॉमस ग्रिफ्फित टेलर । कार्ल ऑस्कर सावर । रिचर्ड हार्टशोर्न। |
| भारतीय भूगोलवेत्ता- | माजिद हुसैन । मोहम्म्द शफी । रामलोचन सिंह । गुरुदेवसिंह गोशाल । मुनिस रज़ा । |
| पूरी सूची हेतु | भूगोलवेत्ताओं की सूची |

सन्दर्भ
-------

भूगोलवेत्ताओं की सूची

1. ↑  Caves, R. W. (2004). *Encyclopedia of the City*. Routledge. पृ॰ 312.
2. ↑  Caves, R. W. (2004). *Encyclopedia of the City*. Routledge. पृ॰ 312.
3. ↑  "Archived copy". मूल से 2016-03-04 को पुरालेखित. अभिगमन तिथि 2015-04-22.सीएस1 रखरखाव: Archived copy as title (link)
ग्रेट बैरियर रीफ के एक भाग का उपग्रह से लिया गया चित्र
**ग्रेट बैरियर रीफ**, क्वींसलैंड (आस्ट्रेलिया) के उत्तरी-पूर्वी तट के समांतर बनी हुई, विश्व की यह सबसे बड़ी मूँगे की दीवार है। इसे पानी का बगीचा भी कहते हैं ।इस दीवार की लंबाई लगभग १,२०० मील तथा चौड़ाई १० मील से ९० मील तक है। यह कई स्थानों पर खंडित है एवं इसका अधिकांश भाग जलमग्न है, परंतु कहीं-कहीं जल के बाहर भी स्पष्ट दृष्टिगोचर होती है। महाद्वीपीय तट से इसकी दूरी १० से १५० मील तक है। समुद्री तूफान के समय अनेक पोत इससे टक्कर खाकर ध्वस्त हो जाते हैं। फिर भी, यह पोतचालकों के लिये विशेष सहायक है, क्योंकि दीवार के भीतर की जलधारा इस बृहत शैलभित्ति (reef) द्वारा सुरक्षित रहकर तटगामी पोतों के लिये अति मूल्यवान् परिवहन मार्ग बनाती है तथा पोत इसमें से गुजरने पर खुले समुद्री तूफानों से बचे रहते हैं। महाद्वीपीय तट तथा अवशेषी शैल भित्ति (barrier reef) के बीच का क्षेत्र (८०,००० वर्ग मील) पर्यटकों के लिये अत्यंत आकर्षक स्थल है। जलवायु परिवर्तन के बुरे असर से ग्रेट बैरियर रीफ के बचने की संभावना बहुत कम है और ऐसी आशंका है कि २०५० तक रीफ पूरी तरह नष्ट हो जएगी।

पारिस्थितिकी
------------

ग्रेट बैरियर रीफ जीवन की एक असाधारण विविधता का परिवाहक है, जिसमें कई असुरक्षित या विलुप्तप्राय प्रजातियां शामिल हैं, जिनमें से कुछ रीफ प्रणाली के लिए स्थानिक हो सकती हैं।

पर्यावरणीय खतरे
---------------

जलवायु परिवर्तन, प्रदूषण, क्राउन-ऑफ-थॉर्नस तारामछली और मछली पकड़ना इस चट्टान प्रणाली के स्वास्थ्य के लिए प्राथमिक खतरे हैं। अन्य खतरों में शिपिंग दुर्घटनाएं, तेल रिसाव और उष्णकटिबंधीय चक्रवात शामिल हैं।

इन्हें भी देखें
---------------

* गैलापागोस द्वीपसमूह
* वालदेस प्रायद्वीप

सन्दर्भ
-------

1. ↑  "2050 तक नहीं बचेगी ऑस्ट्रेलिया की ग्रेट बैरियर रीफ". हिन्दुस्तान डाट कम. मूल से 6 सितंबर 2009 को पुरालेखित. अभिगमन तिथि ४ अक्तूबर २००९. `|access-date=` में तिथि प्राचल का मान जाँचें (मदद)

बाहरी कड़ियाँ
-------------

* How the Great Barrier Reef Works
* World heritage listing for Great Barrier Reef
* Great Barrier Reef Marine Park Authority
* CRC Reef Research Centre
* Biological monitoring of coral reefs of the GBR
* Great Barrier Reef (World Wildlife Fund)
* Dive into the Great Barrier Reef from National Geographic
**जेक जर्विस** (अंग्रेज़ी: Jake Jervis) इंग्लैंड के एक पेशेवर फुटबॉलर हैं जो ईस्ट बंगाल फुटबॉल क्लब के लिए स्ट्राइकर के रूप में खेलते हैं।

जर्विस ने जनवरी 2010 में एफए कप में बर्मिंघम सिटी फुटबॉल क्लब के साथ अपने फुटबॉल करियर की शुरुआत की थी। उन्होंने 2020 में फिनलैंड के क्लब एसजेके के साथ अनुबंध किया और वहां दो सत्र एसजेके के लिए खेलने के बाद 2023 में भारतीय क्लब ईस्ट बंगाल में शामिल हो गए।

क्लब करियर
----------

### शुरूआती करियर

जर्विस ने अपने फुटबॉल करियर की शुरुआत एक युवा खिलाड़ी के रूप में वॉल्वरहैम्प्टन वांडरर्स के साथ की और 12 साल की उम्र में श्रूसबरी टाउन फुटबॉल क्लब में शामिल हो गए। श्रूसबरी क्लब के साथ तीन साल के बाद जर्विस बर्मिंघम सिटी की अकादमी में शामिल हो गए। 2008 में जब सीनियर और रिजर्व खिलाड़ियों के मिश्रण ने बर्मिंघम सीनियर कप जीता था तब जर्विस दूसरे हाफ में स्थानापन्न खिलाड़ी के तौर पर खेले थे। 2009 में उन्होंने अकादमी टीम को एफए यूथ कप के सेमीफाइनल में पहुंचने में मदद की।

### बर्मिंघम सिटी

#### 2009-10

रिजर्व टीम के लिए तीन मैचों में तीन गोल करने के बाद जर्विस ने 23 जनवरी 2010 को गुडिसन पार्क में एवर्टन फुटबॉल क्लब के खिलाफ एफए कप में क्रिश्चियन बेनिटेज़ के विकल्प के रूप में अपना पहला टीम पदार्पण किया। उन्होंने अपने पदार्पण को "फुटबॉल में अब तक का मेरा सबसे अच्छा अनुभव" बताया।

सन्दर्भ
-------

1. 1 2 3  हग्मैन, बैरी जे. संपा॰ (2010). *The PFA Footballers' Who's Who 2010–11*. Edinburgh: Mainstream Publishing. पृ॰ 220. आई॰ऍस॰बी॰ऍन॰ 978-1-84596-601-0.
2. ↑  East Bengal FC [@eastbengal\_fc] (27 जनवरी 2023). "The news we all have been waiting for! Jake Jervis joins the Red and Gold Brigade" (Tweet). अभिगमन तिथि 28 जून 2023 – वाया ट्विट्टर.
3. ↑  टैटम, कोलिन (16 अप्रैल 2009). "Birmingham City v Liverpool: Jake Jervis to spearhead attack". *बर्मिंघम मेल*. अभिगमन तिथि 29 जून 2023.
4. ↑  "Birmingham Senior Cup – Birmingham City 5 Burton Albion 0". *बर्मिंघम मेल*. 8 अप्रैल 2008. अभिगमन तिथि 29 जून 2023.
5. ↑  "Blues' Jervis eyes loan move". स्काई स्पोर्ट्स. 26 जनवरी 2010. अभिगमन तिथि 29 जून 2023.

बाहरी कड़ियाँ
-------------

|  |  |
| --- | --- |
|  | **Jake Jervis** से संबंधित मीडिया विकिमीडिया कॉमंस पर उपलब्ध है।  |

* जेक जर्विस प्रोफाइल Archived 2018-08-28 at the Wayback Machine ल्यूटन टाउन एफ.सी. की वेबसाइट पर
**त्रिशूल (मिसाइल)** कम दूरी का जमीन से हवा में मार करने वाला यह समन्वित मार्गदर्शित मिसाइल विकास कार्यक्रम में (DRDO) रक्षा अनुसंधान विकास संगठन ओर(BDL) भारत डायनामिक्स लिमिटेड द्वारा विकसित किया गया था। इसका उपयोग कम उड़ान पर हमला करने वाली मिसाइलों के खिलाफ जहाज से एक विरोधी समुद्र तलवार के रूप में भी किया जा सकता है। 

भारत के पूर्वी तट पर भुवनेश्वर से 180 किलोमीटर दूर स्थित चांदीपुर अंतरिम परीक्षण रेंज से इस मिसाइल का परीक्षण एक मोबाइल लॉंचर के ज़रिए किया गया। मोबाइल मिसाइल लॉंचर से चलाई गई इस मिसाइल से एक माइक्रो-लाइट विमान को निशाना बनाया गया। महत्वपूर्ण ये है कि इस मिसाइल का इस्तेमाल थल सेना, नौसेना और वायुसेना, सभी कर सकते हैं।

इतिहास
------

त्रिशूल मिसाइल का इतिहास 1983 से शुरू होता है 1983 में त्रिशूल मिसाइल परियोजना को चालू किया गया था। यह परियोजना 1992 तक पूरी होनी थी और मिसाइल ब्रह्मपुत्र क्षेत्र की ओर विदेशी खतरे से निपटने के लिए इसे स्थापित करने की योजना थी। 1985 में त्रिशूल मिसाइल को श्रीहरिकोटा सतीश धवन अंतरिक्ष केंद्र से अपना पहली उड़ान भरी ओर कुछ असफल भरी उड़ान के बाद इसमे लगातार सुधार होते गए। 1989 में अपनी पहली पूर्ण सीमा निर्देशित उड़ान भरी जो सफल हुई। 1992 में मिसाइल को सफलतापूर्वक एक लक्ष्य के खिलाफ परीक्षण किया गया और ओर सफलता मिली। 1997 में समुद्र की ओर से आने वाले विदेशी मिसाइल के खतरे से बचने के लिए रडार सिस्टम लगाया गया। 

1997 में भारतीय नौसेना ने ब्रह्मपुत्र वर्ग क्षेत्र रक्षा के लिए त्रिशूल मिसाइल के विकास में विलंब होने में अपनी नाराजगी व्यक्त की। 1998 तक मिसाइल 24 उड़ान परीक्षणों से गुजर चुका था 1998 में त्रिशूल मिसाइल प्रक्षेपण प्रणाली में भारत डायनेमिक्स लिमिटेड (BDL) महत्वपूर्ण भूमिका निभाई।

1999 में भारतीय सेना और भारतीय वायुसेना द्वारा मिसाइल को सेवा में शामिल किया गया था। अक्टूबर 2001 में डीआरडीओ (DRDO) द्वारा मिसाइल की समीक्षा की गई। मिसाइल प्रणाली की कमी पाया गया क्योंकि ट्रैकिंग रडार बीम में आंतरिक क विराम टूट रहा था जिसके परिणामस्वरूप मिसाइल को लक्ष्य नहीं मिला था और भारी बीएमपी-द्वितीय चेसिस गतिशीलता के लिए सैन्य गुणात्मक आवश्यकताओं को पूरा नहीं कर पा रहा था। 2002 में नौसैनिक संस्करण का परीक्षण समुद्र किया गया।2003 में भारत सरकार ने घोषणा की कि मिसाइल एक प्रौद्योगिकी प्रदर्शक होगी और इसे अन्य परियोजनाओं से जोड़ा जाएगा। 2005 में मिसाइल का सफलतापूर्वक परीक्षण किया गया था। कार्यक्रम का विकास लागत 2.826 बिलियन (43 मिलियन अमेरिकी डॉलर) था। नौसेना इस मिसाइल का इस्तेमाल समुद्र से आसमान में उड़ान भरते लक्ष्यों को निशाना बनाने के लिए कर चुकी है।

विशेषता
-------

त्रिशूल प्रक्षेपास्त्र जिसकी मारक क्षमता 9 किलोमीटर है। त्रिशूल नौसेना, थल सेना और वायु सेना के लिये प्रयोग होने वाला अस्त्र है। इसका उपयोग नीची उडान भर रहे विमानो को मार गिराने के लिये किया जाता है। त्रिशूल के नौसेनिक संस्करण को 'टारपीडो एम के 2' नाम से जाना जाता है। तीन मीटर लंबी और दो मीटर चौड़ी ये मिसाइल धरती से आसमान में नौ किलोमीटर तक मार कर सकता है.त्रिशूल (मिसाइल) भारत द्वारा विकसित लघु-सीमा वाली सतह से हवा मार करने वाली मिसाइल है।

प्रणोदक
-------

एकल चरण ठोस ईंधन में यहा मिसाइल उड़ती है।

सन्दर्भ
-------

1. 1 2  "About Trishul". DRDO. मूल से 4 मार्च 2016 को पुरालेखित. अभिगमन तिथि 30 November 2015.
**त्रिशूली नदी** (नेपाली: त्रिशूली नदी) मध्य नेपाल में नारायणी नदी बेसिन की प्रमुख सहायक नदियों में से एक है। यह तिब्बत में एक धारा के रूप में निकलती है और ग्यरोंग टाउन नेपाल में प्रवेश करती है।

व्युत्पत्ति
-----------

त्रिशूली का नाम *त्रिशूला* या शिव के त्रिशूल के नाम पर रखा गया है, जो हिंदू देवताओं के सबसे शक्तिशाली देवता हैं।,एक किंवदंती है जो कहती है कि हिमालय गोसाईकुंडा में, शिव ने अपने त्रिशूल को जमीन में गिराकर तीन झरने बनाए - नदी का स्रोत और इसलिए इसका नाम त्रिसुली पड़ा। .

कोर्स
-----

तिब्बत में धारा ग्योरोंग टाउन पर नेपाली सीमा को पार करती है, और क्यारॉन्ग कण्ठ रागमा (3000 मीटर) पर खुलती है। इसके बाद, यह नेपाल से होकर बहती है और देवघाट नारायणी नदी में मिलती है, जो निचले स्तर पर भारत में बहती है और गंगा में मिलती है।

संदर्भ
------

1. ↑  "Rafting". Tiger Mountain. अभिगमन तिथि 2010-05-18.
2. ↑  "Budget treks and expeditions". मूल से 2011-07-08 को पुरालेखित. अभिगमन तिथि 2010-05-18.

  

निर्देशांक: 27°49′N 84°47′E﻿ / ﻿27.817°N 84.783°E﻿ / 27.817; 84.783

|  |  |
| --- | --- |
| प्राधिकरण नियंत्रण | 
* वी॰आई॰एफ॰ए॰: 143121587
* जी॰एन॰डी॰: 4714968-1

 |
विशिष्ट व्रत तथा यज्ञ को **चातुर्मास्य** कहते हैं। व्रतसंबंधी चातुर्मास्य को "लौकिक चातुर्मास्य" और यज्ञसंबंधी चातुर्मास्य को "वैदिक चातुर्मास्य" कहते हैं।

लौकिक चातुर्मास्य
-----------------

लौकिक चातुर्मास्य का पालन वर्षा के चार महीनों में किया जाता है। महाभारत (शांति. 320/26) में पंचशिखा द्वारा इसके पालन का उल्लेख मिलता है। इस व्रत का विशद वर्णन भट्टोजी दीक्षितकृत तिथिनिर्णय (पृ.12-13), रघुनंदनकृत कृत्यतत्व (पृ.434-36), स्मृतितत्व (जीवानंद संस्क. द्वितीय भाग) आदि ग्रंथों में मिलता है। आषाढ़ शुक्ल द्वादशी से कार्तिक शुक्ल द्वादशी तक इसका पालन होता है किंतु अन्य मत से इसकी अवधि आषाढ़ संक्रांति से कार्तिक संक्रांति तक मान्य है। व्रतकाल में मांस, गुड़, तैल आदि का व्यवहार वर्जित है और यथाशक्ति जप, मौनादि का विधान है। इसे कहीं-कहीं विष्णुव्रत भी कहते हैं।

वैदिक चातुर्मास्य
-----------------

वैदिक चातुर्मास्य द्विविध है - स्वतंत्र और राजसूयांतर्गत। स्वतंत्र चातुर्मास्य अग्निहोत्रादि की भाँति नित्यकर्म है और प्रति वर्ष राजसूय यज्ञ के अंतर्गत अनुष्ठेय है। चातुर्मास्य में चार पर्वों का उल्लेख है- वैश्वदेव, वरुण प्रवास, शाकमेध एवं शुनासीरीय। जो तीन ही पर्व मानते हैं, वे शुनासीरीय की गणना नहीं करते। इन चारों में अनुष्ठेय कार्यों का विवरण चिन्नस्वामिकृत "यज्ञतत्वप्रकाश" (पृ. 45-53) और काणेकृत हिस्ट्री ऑव दि धर्मशास्त्र (भाग 2, पृ. 1091-1108) में है। स्वतंत्र चातुर्मास्य के दो पक्ष हैं- उत्सर्ग पक्ष और अनुत्सर्ग पक्ष।

वैदिकों की परंपरा में सोमयज्ञ के अंतर्गत उत्सर्ग पक्ष ही स्वीकृत है। एक दृष्टि से चातुर्मास्य का त्रिविध वर्गीकरण भी है- ऐष्टिक, पाशुक और सौमिक। पशुद्रव्य से किए जाने पर पाशुक और सोमद्रव्य से निष्पन्न होने पर सौमिक चातुर्मास्य होता है।

बाहरी कड़ियाँ
-------------

* हरि चले शयन को शिव जागे त्रिपुरारी
* चातुर्मास्य व्रत की महिमा[*मृत कड़ियाँ*]
* ईश्‍वर का शयनकाल
* देव शयन एकादशी व्रत
अन्ज़ोब दर्रे के पास ज़रफ़शान पर्वत
**ज़रफ़शान पर्वत शृंखला** (रूसी: Зеравшанский хребет, ज़ेरवशान्स्की ख़्रेबेत​; अंग्रेज़ी: Zarafshan Range) मध्य एशिया में ताजिकिस्तान और उज़्बेकिस्तान की एक पर्वत शृंखला है जो पामीर-अलाय पर्वत मंडल का एक भाग है। यह ३७० किमी लम्बी शृंखला ज़रफ़शान नदी से दक्षिण में विस्तृत हैं और पूर्व-पश्चिम दिशा में ताजिकिस्तान के सुग़्द प्रान्त के दक्षिण हिस्से से गुज़रती है। ज़रफ़शान पर्वतों का सबसे ऊँचा पहाड़ ५,४८९ मीटर ऊँचा चिमतर्गा पर्वत (Чимтарга, Chimtarga) है। सुग़्द प्रान्त के पंजाकॅन्त शहर से आगे यह शृंखला उज़्बेकिस्तान में दाख़िल हो जाती है जहाँ इसके पहाड़ों की ऊँचाई १,५०० से २,००० मीटर तक कम होती जाती है। उज़्बेकिस्तान में ज़रफ़शान पर्वत समरक़न्द प्रान्त और सुरख़ानदरिया प्रान्त के बीच की प्रांतीय सरहद माने जाते हैं। यहाँ से आगे जाकर यह पहाड़ धीरे-धीरे समरक़न्द से दक्षिण-पश्चिम के रेगिस्तानी क्षेत्र में लुप्त हो जाते हैं।

इन्हें भी देखें
---------------

* पामीर-अलाय
* ज़रफ़शान नदी

सन्दर्भ
-------

1. ↑  "Chimtarga peak". मूल से 8 फ़रवरी 2012 को पुरालेखित. अभिगमन तिथि 28 जून 2012.
2. ↑  *Atlas of the Soviet Republics of Central Asia*, Moscow, 1988, in Russian.
टिम्बक्टू की मसजिद
**टिम्बक्टू** (Timbuktu) माली गणतंत्र का ऐतिहासिक एवं व्यापारिक नगर है। यह एक विश्व धरोहर स्थल है। इस स्थल को यह दर्जा सन १९९८ मे मिला।

परिचय
-----

टिंबक्टू सहारा मरुभूमि की दक्षिणी सीमा पर तथा नाइजर नदी पर स्थित काबरा बंदरगाह से ९ मील उत्तर दिशा में ८०० फुट की ऊँचाई पर स्थित है। पहले यह 'फ्रेंच सूडान' प्रदेश में था। टिंबक्टू दलदली एवं रेतीले भूभाग के मध्य में है, जिसे 'उष्ट्र-नाव संगमस्थल' (the meeting point of camel and canoe) कहते हैं। इसकी परिधि तीन मील है। इस नगर के मध्य में तीन बड़ी मस्जिदें तथा उत्तरी छोर पर दो किले हैं। यहाँ का मुख्य व्यापार नमक, कपड़ा, लोहे वस्तुएँ, शुतुर्मुर्ग (ostrich) के पर, रबर, तंबाकू, रूई, चीनी तथा सोना है। तथा यहाँ इस्लामी शिक्षा का केंद्र है।

पॉचवी सदी मे बना यह शहर 15वीं-16वी सदी मे सांस्कृतिक और एक व्यापारिक नगरी के रूप मे सामने आया। पुराने समय में इसकी हैसियत महत्वपूर्ण व्यापार मार्गों के केंद्र के रूप में थी। ऊँटों के काफिले सहारा रेगिस्तान हो कर सोना ढोया करते थे। टिंबकटू मे प्राचीन इस्लामी पांडुलिपियों का एक समृद्ध संग्रह है। इसके बारे मे कहा जाता है कि मुस्लिम व्यापारी इस शहर से होकर पश्चिमी अफ्रीका से सोना यूरोप और मध्य-पूर्व ले जाते थे, जबकि उनकी वापसी नमक और अन्य उपयोगी वस्तुओं के साथ होती थी।

सन्दर्भ
-------

1. ↑  "मोदी जा सकते हैं, सांस्कृतिक विरासत वाले इस अफ्रीकी शहर का..." मूल से 1 फ़रवरी 2016 को पुरालेखित. अभिगमन तिथि 24 जनवरी 2016.

बाहरी कड़ियाँ
-------------

* टिम्बकटू की रौनक लौटाई जाएगी (संयुक्त राष्ट्र रेडियो)
* कल्पना नहीं, हकीकत में एक शहर है टिम्बकटू (वेबदुनिया)
* मिथकों में रचा-बसा टिंबकटू (बीबीसी हिन्दी)
***ज़रा नचके दिखा*** *(अंग्रेजी: शो मी योर डांस)* एक भारतीय नृत्य रियलिटी शो है जो मूल रूप से स्टार वन पर प्रसारित होता है।  श्रृंखला 14 जुलाई 2008 को शुरू हुई और करण सिंह ग्रोवर और श्वेता गुलाटी द्वारा होस्ट की गई। सभी प्रतियोगियों की एक फिल्म या टेलीविजन पृष्ठभूमि है। अगला सीज़न दो साल बाद 1 मई 2010 को भारत और संयुक्त राज्य अमेरिका में प्रसारित हुआ।  परिणामी एपिसोड शनिवार और रविवार शाम को प्रसारित किए जाते हैं।

इस शो में शास्त्रीय, समकालीन, बॉलीवुड, हिप-हॉप, ब्रेक डांस जैज़, कलारीपयट्टू, सालसा, सांबा और संगीत थिएटर शैलियों के व्यापक स्पेक्ट्रम में कई तरह की भारतीय सांस्कृतिक और अंतर्राष्ट्रीय नृत्य शैलियाँ शामिल हैं, जिनमें कई उप-शैलियाँ हैं। इन नृत्य शैलियों के अलावा प्रतिनिधित्व की जाने वाली श्रेणियों में प्रतियोगियों ने आग से खेलना, खुद को जलाना, आग से नृत्य करना, पानी में नृत्य करना, अपने शरीर के साथ चश्मा तोड़ना आदि जैसे कई बेहद खतरनाक कृत्यों का प्रदर्शन किया है और वास्तव में कठिन नृत्य शैलियों का प्रदर्शन किया है जैसे कि शैडो डांस, क्रम्पिंग, बैले, टैप डांसिंग, बेली डांस आदि। प्रतियोगी उन्मूलन के लगातार हफ्तों तक जीवित रहने और नकद पुरस्कार (आमतौर पर 50 लाख रुपये) और अक्सर अन्य पुरस्कार जीतने के प्रयास में इन शैलियों में महारत हासिल करने का प्रयास करते हैं। शो को कुछ सबसे लोकप्रिय भारतीय कोरियोग्राफर और अभिनेताओं द्वारा जज किया जाता है, जैसे कि पहले सीज़न में मलाइका अरोड़ा खान और चंकी पांडे और दूसरे सीज़न में शिल्पा शेट्टी कुंद्रा, अरशद वारसी और वैभवी मर्चेंट ।

संकल्पना
--------

कार्यक्रम एक रियलिटी डांस प्रतियोगिता शो है।

### सत्र 1

शो की थीम 'द बैटल ऑफ द सेक्सेस' है, जिसमें दो टीमें, तेज तलवार के लड़के और मीठी चूरी की लड़कियां एक नृत्य प्रतियोगिता में भाग लेती हैं। प्रत्येक सप्ताह के अंत में, पाँच राउंड होते हैं, जिसमें प्रतियोगी एकल या समूहों में नृत्य करते हैं। उनके प्रदर्शन के आधार पर, उन्हें दो न्यायाधीशों से अंक मिलते हैं। एक सप्ताह के अंत में उच्चतम अंक वाली टीम जीत जाती है और दूसरी टीम को एक नृत्य रूप देती है और उन्हें खल्लास दौर में नृत्य रूप का प्रदर्शन करना होता है और न्यायाधीशों को प्रभावित करना होता है और यदि न्यायाधीश प्रभावित नहीं होते हैं तो उन्हें दंड के लिए भेजा जाता है। कुर्सी जहां वे तब तक प्रदर्शन नहीं कर सकते जब तक कि उनकी टीम जीत नहीं जाती और उन्हें वापस नहीं लाती। पेनल्टी बेंच पर एक सप्ताह के बाद अपने प्रतियोगियों को वापस लाने के लिए उनके पास 3 लाइफलाइन भी हैं।

### सीज़न 2

शो की थीम 'द बैटल ऑफ द सेक्सेस' है, जिसमें दो टीमें, मस्त कलंदर लड़के और मसाकली लड़कियां एक नृत्य प्रतियोगिता में प्रतिस्पर्धा करती हैं। पहले सीज़न के विपरीत इस सीज़न में एलिमिनेशन हैं। प्रत्येक सप्ताह के अंत में, पाँच राउंड होते हैं, जिसमें प्रतियोगी एकल या समूहों में नृत्य करते हैं। उनके प्रदर्शन के आधार पर, उन्हें तीन न्यायाधीशों से अंक मिलते हैं। एक सप्ताह के एपिसोड के अंत में उच्चतम अंक वाली टीम को एलिमिनेशन के लिए अपने विरोधियों की टीम से एक प्रतियोगी को नामांकित करना होता है। इस प्रतियोगी को अपने प्रदर्शन से जजों को प्रभावित करके अगले एपिसोड में खुद को एलिमिनेशन से बचाने का मौका मिलता है।

मेजबान
------

**सत्र 1**

* करण सिंह ग्रोवर / श्वेता गुलाटी

**सीज़न 2**

* मोहित सहगल / सनाया ईरानी - दो एपिसोड के लिए होस्ट।
* आरजे मंत्र / जेनिफर विंगेट - मेजबान।

संदर्भ
------

1. ↑  "Dancing for a cause". *Times of India*.
2. ↑  "Finale ke baad..." *Times of India*.
3. ↑  "'Zara Nachke...' battle's hotting up!". *Times of India*.
| **चित्राल ज़िलाچترال‎Chitral** |
| --- |
| मानचित्र जिसमें चित्राल ज़िलाچترال‎Chitral हाइलाइटेड है |
| सूचना |
| **राजधानी** : | चित्राल |
| **क्षेत्रफल** : | १४,८५० किमी² |
| **जनसंख्या**(२००४): • घनत्व : | ३,७८,००० २५/किमी² |
| **उपविभागों के नाम:** | तहसीलें |
| **उपविभागों की संख्या:** | २ |
| **मुख्य भाषा(एँ):** | खोवार |

**चित्राल** (उर्दू: چترال‎, अंग्रेज़ी: Chitral) पाकिस्तान के ख़ैबर-पख़्तूनख़्वा प्रांत के सबसे उत्तरी भाग में स्थित एक ज़िला है। यह उस प्रान्त का सबसे बड़ा ज़िला है। इसका क्षेत्रफल १४,८५० वर्ग किमी है और १९९८ की जनगणना में इसकी आबादी ३,१८,६८९ थी। ७,७०८ मीटर ऊँचा तिरिच मीर, जो दुनिया के सबसे ऊंचे पहाड़ों में से है, इस ज़िले में स्थित है। चित्राल ज़िले की राजधानी चित्राल शहर है।

विवरण
-----

चित्राल ज़िला पाकिस्तान और ख़ैबर-पख़्तूनख़्वा प्रान्त दोनों का सबसे उत्तर का ज़िला है। इसके पश्चिम और उत्तर में अफ़ग़ानिस्तान है। उत्तर में अफ़ग़ानिस्तान का वाख़ान गलियारा आता है जो कुछ स्थानों पर सिर्फ १६ किमी चौड़ा है जिसके पार ताजिकिस्तान स्थित है। चित्राल ज़िले के पूर्व में गिलगित-बलतिस्तान (पाक-अधिकृत कश्मीर का हिस्सा) है और दक्षिण में ख़ैबर-पख़्तूनख़्वा के ही ऊपरी दीर और स्वात ज़िले स्थित हैं। चित्राल ज़िले के कुछ भाग में पामीर पर्वत आते हैं इसलिए यह ज़िला बहुत ही पहाड़ी क्षेत्र है।

चित्राल ज़िला पाकिस्तान और गिलगित-बलतिस्तान से सिर्फ़ दो सड़कों से जुड़ा हुआ है। एक तो लोवारी दर्रे से होती हुई दीर जाती है और दूसरी शन्दूर टॉप से होती हुई ग़िज़र ज़िले के रास्ते से गिलगित जाती है। दोनों ही रास्ते सर्दियों में बर्फ़बारी के कारण बंद हो जाते हैं। पाकिस्तानी सरकार लोवारी दर्रे के नीचे एक सुरंग बनवा रही है। चित्राल के इर्द-गिर्द और भी पहाड़ी दर्रे हैं जिनसे पैदल लोग ज़िले से बाहर आ-जा सकते हैं।

लोग
---

चित्राल में अधिकतर खो लोग रहते हैं जिन्हें चित्राली लोग भी कहा जाता है, जो खोवार भाषा नाम की एक दार्दी भाषा बोलते हैं। इस ज़िले की बुमबूरेत वादी में कलश लोग रहते हैं।

इन्हें भी देखें
---------------

* ख़ैबर-पख़्तूनख़्वा
* पश्तो
* चित्राल

सन्दर्भ
-------

1. ↑  Pakistan & the Karakoram Highway Archived 2013-09-22 at the Wayback Machine, Sarina Singh, Lindsay Brown, Paul Clammer, Rodney Cocks, John Mock, Lonely Planet, 2008, ISBN 978-1-74104-542-0

| * दे
* वा
* सं
ख़ैबर पख़्तूनख़्वा के जिले |
| --- |
| लक्की मरवत ज़िला •  कोहिस्तान ज़िला •  कोहाट ज़िला •  करक ज़िला •  हरिपुर ज़िला •  हंगू ज़िला •  डेरा इस्माइल खान जिला •  चित्राल ज़िला •  चारसद्दा ज़िला •  बुनेर जिला •  बट्टग्राम ज़िला •  बन्नू ज़िला •  टांक ज़िला •  स्वात ज़िला •  स्वाबी जिला •  शांगला •  पेशावर जिला •  नौशेरां जिला •  मरदान जिला •  मानसेहरा ज़िला •  मालाकंड ज़िला •  निचला दीर जिला •  ऊपरी दीर जिला •  ऐब्टाबाद ज़िला •  तोरग़र ज़िला |
Jean Cossin, Carte cosmographique ou Universelle description du monde, Dieppe, 1570
विश्व का ज्यावक्रीय प्रक्षेप पर मानचित्र।
समान क्षेत्रफल वाले वृत्तों के विरूपण को दर्शाता ज्यावक्रीय प्रक्षेप पर बना नक्शा
**ज्यावक्रीय प्रक्षेप** एक छद्म-बेलनाकार समक्षेत्र प्रक्षेप है जिसे कभी-कभी **सैन्सन-फ्लैमस्टेड प्रक्षेप** भी कहा जाता है अथवा **मर्केटर का समक्षेत्र प्रक्षेप** कहा जाता है। दायपे के जीन कॉसीं ने संभवतः सबसे पहले इस प्रक्षेप का प्रयोग विश्व के मानचित्र को प्रदर्शित करने हेतु १५७० में किया था। यह  प्रक्षेप निम्नवत परिभाषित होता है:

{\displaystyle x=\left(\lambda -\lambda \_{0}\right)\cos \varphi }
{\displaystyle y=\varphi \,}
जहाँ *φ* अक्षांश है, *λ* देशांतर है, और *λ*₀ केन्द्रीय मध्याह्न रेखा है।

मापनी (स्केल) हमेशा केन्द्रीय मध्याह्न रेखा के सहारे शुद्ध होती है और पूरब से पश्चिम की ओर यह सर्वत्र सही होती है। यही कारण है कि नक़्शे पर प्रत्येक समान्तर रेखा की लंबाई ग्लोब पर अपने अक्षांश के सह्ज्या (cosine) के अनुपात में होती है। इसके कारण मानचित्र के दाहिने और बाएं पार्श्व एक दूसरे के प्रतिबिम्बवत् ज्यावक्रों के अर्धकों की आकृति वाले होते हैं। प्रधान मध्याह्न रेखा - जो एक सीधी रेखा होती है - के अलावा बाकी प्रत्येक मध्याह्न रेखा भी ज्यावक्रीय तरंग का अर्द्धांश होती है किन्तु  सभी अपने देशांतर के मान के अनुसार अलग-अलग एम्प्लीच्यूड वाली होती है, जिससे इस प्रक्षेप का नाम सिनुसॉइडल या ज्यावक्रीय पड़ा। सभी मध्याह्न रेखाओं की लंबाई प्रधान मध्याह्न रेखा से अधिक प्रदर्शित की जाती है जबकि ग्लोब पर वे सभी समान लंबाई की होती हैं।मानचित्र के किनारों की ओर यह पैटर्न अधिक प्रबल होता जाता है, और विरूपण का कारण बनता है।

दो बिंदुओं के मध्य शुद्ध दूरियाँ केन्द्रीय मध्याह्न रेखा के सहारे और विषुवत रेखा के सहारे नापी जा सकती हैं। किसी अन्य मध्याह्न रेखा के सहारे शुद्ध दूरियाँ उन स्थानों से गुजरने वाली समान्तर रेखाओं के मध्य ऊर्ध्वाधर दूरी नाम कर प्राप्त की जा सकती हैं। मानचित्र पर केन्द्रीय मध्याह्न रेखा और विषुवत रेखा के आसपास के क्षेत्रों में विरूपण सबसे कम होता है और इनसे दूर होने पर बढ़ता जाता है।

ज्यावक्रीय प्रक्षेप आपसी आकारों (sizes) को तुलनात्मक दृष्टि से सही दिखाता है परन्तु आकृति (shapes) को और दिशा को सही नहीं प्रदर्शित करता और किनारों की ओर विरूपण हो जाता है; इससे कुछ हद तक मानचित्र को विच्छेदित करके (interrupting) बचा जा सकता है।
ज्यावक्रीय प्रक्षेप की तरह ही *वार्नर प्रक्षेप*, *इंटरमीडिएट बोन प्रक्षेप* और *बॉटमली का प्रक्षेप* कुछ ऐसे अन्य प्रक्षेप हैं जिनपर निर्मित मानचित्रों में ध्रुवों की ओर होने वाले विरूपण के कारण ये क्षेत्र सिकुड़े हुए प्रदर्शित होते हैं।

मॉडलैण्ड (MODLAND) ग्रिड नासा द्वारा विकसित एक भूमीतीय ग्रिड है जो ज्यावक्रीय प्रक्षेप पर आधारित है और यह मॉडिस - Moderate-Resolution Imaging Spectroradiometer (MODIS) - आँकड़ों के प्रदर्शन हेतु इस टीम द्वारा निर्मित किया गया है।

इन्हें भी देखें
---------------

* मानचित्र प्रक्षेप

सन्दर्भ
-------

1. ↑  *Map Projections—A Working Manual* Archived 2010-07-01 at the Wayback Machine, USGS Professional Paper 1395, John P. Snyder, 1987, pp. 243–248
2. ↑  NASA: "MODLAND Integerized Sinusoidal Grid" Archived 2012-03-08 at the Wayback Machine

बहरी कड़ियाँ
------------

* Media related to Sinusoidal projection at Wikimedia Commons
* Pseudocylindrical Projections
* Table of examples and properties of all common projections, from radicalcartography.net
**छोटा भीम और गणेश:इन द अमेज़िंग ओडेसी** एक काल्पनिक एनिमेटेड फिल्म है जिसे ग्रेगोल्ड एनिमेशन द्वारा निर्मित किया गया है। यह छोटा भीम श्रृंखला की तेरहवीं फिल्म है। दौड़ने का समय 74 मिनट है।

प्लॉट
-----

ढोलकपुर के खिलाफ अपनी शर्मनाक हार के बाद एक निश्चित राज्य का एक राजा रेगिस्तान में अंतिम हथियार की तलाश करता है, लेकिन गलती से एक प्राचीन  असुर शाप से मुक्त हो जाता है जिसे यात्री ने kamukar khoji कहा था। दोनों एकजुट होकर धौलपुर के साथ-साथ भीम को नष्ट करने की योजना बनाते हैं। ढोलकपुर में प्रोफेसर धूमकेतु ने कामुकर खोजी की प्राचीन पुस्तक पाई। उसी समय में  असुर से कुछ जादुई हथियार प्राप्त हुए, पराजित राजा ने धौलपुर पर हमला किया और राजकुमारी इंदुमती का अपहरण कर लिया। कामोकर खोजी भीम और गणेश की  पुस्तक से कुछ मदद लेते हुए राजकुमारी इंदुमती को वापस लेने के लिए असुर और राजा दोनों से लड़ते हैं।

वर्ण
----

* **भीम** एक नौ साल का लड़का और श्रृंखला का मुख्य किरदार है।
* गणेश
* राजू
* जग्गू
* छुटकी
* कालिया
* डोलू-भोलू
* कालिया के मामा
* तूं तूं मौसी

सन्दर्भ
-------

1. ↑  "Chhota Bheem aur Ganesh in the Amazing Odessey". मूल से 2 जुलाई 2018 को पुरालेखित. अभिगमन तिथि 14 जून 2019.

बाहरी लिंक
----------

* Page in IMDb
**जैकब हीरा** निजाम के गहनों मैं से एक है।

जैकब हीरा सवा सौ साल पहले अफ्रीका की किसी खान में कच्चे रूप में मिला था। वहां से इसे एक व्यवसाय संघ द्वारा ऐमस्टरडैम लाया गया और कटवा कर इसे नया रूप दिया गया। कहते हैं कि, यह दुनियां के सबसे बड़े हीरे में से एक है इसका वजन कोई १८४.७५ कैरेट (३६.९ ग्राम) है। यदि आप इसकी तुलना कोहिनूर हीरे से करें तो पायेंगे कि कोहिनूर हीरे का वजन पहले लगभग १८६.०६ कैरेट (३७.२ ग्राम) था। अंग्रेजी हुकूमत ने कोहिनूर हीरे की चमक बढ़ाने के लिये इसे तरशवाया और अब इसका वजन १०६.०६ कैरेट (२१.६ ग्राम) हो गया है।

जैकब हीरे को भारत लाने का श्रेय अलैक्जेंडर मालकन जैकब को जाता है। जैकब रहस्यमयी व्यक्ति था पर भारतीय राजाओं के विश्वास पात्र था। कहते हैं कि वह इटली में एक रोमन कैथोलिक परिवार में पैदा हुआ था। किपलिंग के उपन्यास किम में ब्रितानी गुप्त सेवा के लगन साहब का व्यक्तित्व जैकब पर आधारित है। 

१८९० में जैकब ने इस हीरे को बेचने की बात छठे निजाम, महबू‍ब अली पाशा से की। उस समय इसका दाम १ करोड़ २० लाख रूपये आंका गया पर बात बनी ४६ लाख में। निजाम ने २० लाख रूपये उसे हिन्दुस्तान में लाने के लिये दिये, फिर लेने से मना कर दिया क्योंकि British Resident ने इस पर आपत्ति कर दी। निजाम ने जब पैसे वापस मांगे तो जैकब उसे वापस नहीं कर पाया। इस पर कलकत्ता हाईकोर्ट में मुकदमा चला और सुलह के बाद यह हीरा निजाम को मिल गया। 

महबूब अली पाशा ने जैकब हीरे पर कोई खास ध्यान नहीं दिया और इसे भी अन्य हीरों की तरह अपने संग्रह में यूं ही रखे रखा। उनके सुपुत्र और अंतिम निजाम उस्मान अली खान को यह उनके पिता की मृत्यु के कई सालों बाद में उनकी चप्पल के अगले हिस्से में मिला। उन्होने अपने जीवन में इसका प्रयोग पेपरवेट की तरह किया।

इस हीरे का दाम इस समय ४०० कड़ोड़ रुपये है।

स्रोत्र
-------

* उन्मुक्त - निजाम के गहने और जैकब हीरा
**छोटा भीम एंड कृष्णा: द राइज ऑफ किरमदा**  एक भारतीय  एनिमेटेड फिल्म है।जिसमें में भीम, द स्टार ऑफ द 'छोटा भीम' 'श्रृंखला, और कृष्णा यह' छोटा भीम 'श्रृंखला की बारहवीं फिल्म  है, और छोटा भीम  और कृष्णा की चौथी फिल्म है। रनिंग टाइम 68 मिनट है। यह 11 नवंबर 2012 को रिलीज हुई थी।

प्लॉट
-----

ढोलकपुर के राजा इंद्रवर्मा ने अपनी बेटी इंदुलगे को अपने एक मित्र मणिकादेश, जामनगरी और बोरसिंह के वर्तमान राजा के साथ अपनी दोस्ती के बारे में बताया, जो उनके बीच गलतफहमी के बाद तनावपूर्ण था। इससे आकाश उत्सव समाप्त हो गया, जो एक मंदिर के पास आयोजित किया जाता था जहां संबंधित राज्यों के सभी महानायक एक साथ आते थे।
इस बीच, किरमदा ने पुनर्जीवित होकर शैतान से मदद मांगी। शैतान ने उसे निर्देश दिया कि पूर्णिमा की रात, उसकी सारी शक्तियां किरमदा में स्थानांतरित कर दी जाएंगी। किरमदा एक और अधिक खतरनाक रूप प्राप्त करती है और उत्परिवर्ती चमगादड़ों और ज़ोंबी सैनिकों की एक सेना के साथ हथियार रखती है। उसने ढोलकपुर पर हमला करने और भीम और उसके गिरोह को नष्ट करने की योजना बनाई।

राजा इंद्रवर्मा ने आकाश उत्सव को पुन: व्यवस्थित करके पहल की और भीम और उसके गिरोह को संबंधित राजाओं को आमंत्रित करने के लिए भेजा। भीम, छुटकी, राजू, जग्गू, कालिया, ढोलू-भोलू और कृष्ण, आकाश उत्सव में संबंधित राजाओं को आमंत्रित करने के लिए मणिकदेश, बोरसिंह और जामनगरी की यात्रा करते हैं। किरमदा ने जाल बिछाकर अपनी यात्रा में बाधा डालने की कोशिश की। हालाँकि वे हर राज्य तक पहुँचने और राजाओं को आमंत्रित करने का प्रबंधन करते हैं। आकाश उत्सव के दौरान, जबकि हर कोई आनन्दित और जश्न मना रहा है, किरमदा अपनी बुरी सेना के साथ हमला करती है जिससे भयंकर युद्ध होता है। हालाँकि भीम और कृष्ण हमेशा के लिए किरमदा को हराने में सक्षम हैं।

वर्ण
----

* भीम
* कृष्णा
* राजू
* जग्गू
* छुटकी
* कालिया
* डोलू-भोलू
* इंदुमती
* राजा इंद्रवर्मा
* किरमादा
* शैतान
* मणिकादेश के राजा
* जामनगर के राजा
* बोरसिंह का राजा

सन्दर्भ
-------

1. ↑
यमन में लाल सागर के किनारे तिहामाह का एक नज़ारा
**तिहामाह** या **तिहामा** (अंग्रेज़ी: Tihamah, अरबी: تهامة‎‎) अरबी प्रायद्वीप का लाल सागर के साथ लगने वाला एक बारीक़ तटवर्ती क्षेत्र है जो आधुनिक सउदी अरब और यमन के देशों में आता है। बड़े अर्थ में तिहामाह अक़ाबा की खाड़ी से लेकर बाब अल-मनदेब जलडमरू तक विस्तृत है लेकिन अक्सर यह नाम केवल उस क्षेत्र के दक्षिण आधे भाग को लगाया जाता है, जो जद्दाह से शुरू होकर दक्षिण में असीर प्रान्त और यमन के पश्चिम में आता है।

वर्णन
-----

तिहामाह के अधिक भाग में रेत के टीले और मैदान फैले हुए हैं। इसका अधिकतर भाग शुष्क है हालांकि कहीं-कहीं पर नख़लिस्तान (ओएसिस) भी मिलते हैं। यमन के अल-हुदैदाह, मोख़ा और ज़बीद तथा सउदी अरब के जाज़ान, अल-क़ुनफ़ुदाह​, बारिक़ और अल-लीथ़​ इस क्षेत्र में स्थित कुछ महत्वपूर्ण शहर हैं। तिहामाह का अधिकतर तट आने वाली नौकाओं के लिए ख़तरनाक है और इसपर बहुत कम बंदरगाहें हैं (विशेषकर उत्तरी भाग में)।

आधुनिक काल में तिहामाह को तीन हिस्सों में विभाजित किया जाता है जिनका नाम उनसे पूर्व में स्थित अंदरूनी क्षेत्रों पर पड़ा है। सबसे उत्तर में हिजाज़ से पश्चिम में तिहामत अल-हिजाज़ है, उस से दक्षिण में असीर क्षेत्र से लगा हुआ तिहामत असीर है और सबसे नीचे तिहामत अल-यमन है। मध्य और दक्षिणी क्षेत्र अरबी प्रायद्वीप के तटवर्ती कोहरा रेगिस्तान का हिस्सा है।

तिहामाह दुनिया के सबसे गर्म क्षेत्रों में से एक है। गर्मियों में अल-हुदैदाह का तापमान ४३ सेंटीग्रेड का हो सकता है और दोपहर के १२ बजे यहाँ नमी का स्तर ४०-६०% के आसपास रहता है। बाहर से आये लोग ऐसे मौसम में बहुत घुटन महसूस करते हैं। 'तिहामाह' शब्द का अर्थ ही 'गरम धरती' होता है। इस क्षेत्र के कुछ भागों में मानसून साल में दो बार बारिश लाता है - मार्च-अप्रैल में माध्यम बारिश और फिर जुलाई से सितम्बर में अधिक बारिश।

इन्हें भी देखें
---------------

* हिजाज़
* असीर प्रांत
* यमन
* सउदी अरब

सन्दर्भ
-------

1. 1 2  Oman, UAE & Arabian Peninsula Archived 2015-05-11 at the Wayback Machine, Jenny Walker, Stuart Butler, pp. 438, Lonely Planet, 2010, ISBN 978-1-74179-145-7, *... The best time to visit the Tihama is between November and February (summertime can be suffocatingly hot). The twice-yearly monsoons bring some rain to the region between mid-March and mid-April, and particularly July to September ...*
2. ↑  Yemen, Anna Hestler, Jo-Ann Spilling, pp. 8, Marshall Cavendish, 2010, ISBN 978-0-7614-4850-1, *... The Tihama, which means "Hot Earth," is a flat, narrow plain running parallel to the Red Sea ...*
**चमगादड़** (Bat) आकाश में उड़ने वाला एक स्तनधारी प्राणी है, जो अपनी १००० से भी अधिक प्रजातियों के साथ स्तनधारियों के दूसरे सबसे बडे़ कुल का निर्माण करता है।

विवरण
-----

चमगादड़ पूर्ण रूप से निशाचर होते हैं और पेड़ों की डाली अथवा अँधेरी गुफाओं के अन्दर उल्टा लटके रहते हैं। इनको दो समूहों मे विभाजित किया जाता है, पहला समूह फलभक्षी बडे़ चमगादड़ का होता है, जो देख कर और सूंघ कर अपना भोजन ढूंढते हैं जबकि दूसरा समूह् कीटभक्षी छोटे चमगादड़ का होता है, जो प्रतिध्वनि द्वारा स्थिति निर्धारण विधि के द्वारा अपना भोजन तलाशते हैं। यह एकमात्र ऐसा स्तनधारी है जो उड़ सकता है तथा रात में भी उड़ सकता है। इसके अग्रबाहु पंख मे परिवर्तित हो गये हैं जो देखने में झिल्ली (पेटाजियम) के समान लगते हैं। त्वचा की यह झिल्ली गरदन से लेकर हाथ की अँगुलियों तथा शरीर के पार्श्वभाग से होती हुई पूँछ तक चली जाती है एवं पंख का निर्माण करती है। पिछली टाँगें पतली, छोटी और नखयुक्त होती हैं। इसके शरीर पर बाल कम ही होते हैं। सिर के दोनों ओर बड़े-बड़े कर्णपल्लव पाये जाते हैं। चमगादड़ के पंखो का आकार २.९ सेण्टीमीटर से लेकर १५०० सेण्टीमीटर तक तथा इनका वजन २ ग्राम से १२०० ग्राम तक होता है।

व्यवहार
-------

चमगादड़ उलटे लटकते हैं क्यों कि उल्टे लटके रहने से वे बड़ी आसानी से उड़ान भर सकते हैं। पक्षियों की तरह वे ज़मीन से उड़ान नहीं भर पाते, क्योंकि उनके पंख भरपूर उठान नहीं देते और उनके पिछले पैर इतने छोटे और अविकसित होते हैं कि वो दौड़ कर गति नहीं पकड़ पाते। चमगादड़ आमतौर पर अंधेरी गुफाओं में दिनभर आराम करते हैं, सोते हैं और रात को ही निकलते हैं। ये सोते हुए गिर क्यों नहीं जाते इसका कारण ये है कि चमगादड़ के पैरों की नसें इस तरह व्यवस्थित हैं, कि उनका वज़न ही उनके पंजों को मज़बूती के साथ पकड़ने में मदद करता है।

इन्हें भी देखें
---------------

* चमगादड़ गण

सन्दर्भ
-------

1. ↑  Tudge, Colin (2000). *The Variety of Life*. Oxford University Press. आई॰ऍस॰बी॰ऍन॰ 0-19-860426-2.
2. ↑  त्रिपाठी, नरेन्द्र नाथ (मार्च २००४). *सरल जीवन विज्ञान, भाग-२*. कोलकाता: शेखर प्रकाशन. पृ॰ ८६-८७.
3. ↑  "Bumblebee bat (*Craseonycteris thonglongyai*)". *EDGE Species*. मूल से 19 अगस्त 2016 को पुरालेखित. अभिगमन तिथि 10 अप्रैल 2008.
4. ↑  "चमगादड़ उल्टे क्यों लटकते हैं?". बीबीसी.
गिल्डर १८९४, नीदरलैंड, रानी विल्हेल्मिना। चांदी।
**डच गिल्डर** (डच: *Nederlandse gulden* उचारणः निदरलान्डस गुल्डेन), नीदरलैंड की भूतपूर्व राष्ट्रीय मुद्रा थी। सन् २००२ में नीदरलैंड ने भी यूरो क्षेत्र के अन्य देशों के सामान ही यूरोप की एकल मुद्रा यूरो को अपना लिया। गिल्डर १३ वीं शताब्दी से नीदरलैंड की राष्ट्रीय मुद्रा थी। 

नीदरलैंड एंटीलीज़, में अभी भी डच गिल्डर का ही उपयोग होता है, हालांकि यह मुद्रा डच गिल्डर से भिन्न है।

डच नाम गुल्डेन (*gulden*) एक मध्यम डच विशेषण है जिसका अर्थ है, 'स्वर्ण', जो इस बात का संकेत है की मूलतः धातु के सिक्के सोने से बने होते थे। डच गिल्डर के लिए उपयोग में लाया जाने वाला ƒ या FL, फ्लोरिज्न (*florijn*) एक और अन्य प्राचीन मुद्रा से प्राप्त किया गया था।

यूरो से डच गिल्डर की विनिमय दर २.२०३७ प्रति यूरो है, जो अभी भी पुराने लेन देन के लिए उपयोग में लाया जाता है।

अभिलक्षण
--------

डच गिल्डर के सिक्कों और नोटों की एक बहुत अनूठी विशेषता है कि वे एक चौथाई की प्रणाली पर आधारित है, इसलिए ०.२०, २, २०, २०० इत्यादि के स्थान पर ƒ 0.25 (*kwartje*), ƒ 2.50 (*rijksdaalder*), मूल्यवर्ग के सिक्के और ƒ २५ और ƒ २५० मूल्यवर्ग के नोंट उपलब्ध थे।

डच गिल्डर की एक और विशेषता ƒ 5 सिक्का है और यदि यह अभी भी प्रचलन में होता और वैधानिक निविदा होता तो, यह नियमित रूप से जारी किया जाने वाला दुनिया का सर्वोच्च मूल्यित सिक्का होता जिसका मूल्य २.२७ € है।

सिक्के
------

डच गिल्डर सिक्के

यूरो को अपनाए जाने के समय निम्नलिखित मूल्यवर्ग के सिक्के संचलन में थे:- 

* ५ सैंट - स्टुइवेर (*stuiver*)
* १० सैंट - डब्बेल्टज़ (*dubbeltje*) ("*doubler*" - क्योंकि दो *stuivers* थे)
* २५ सैंट फीसदी - क्वार्टज़ (*kwartje*) ("छोटे क्वार्टर")
* १ गिल्डर - पिएक (piek)
* २ आधा गिल्डर - रिज्क्स्डाल्डेर (*rijksdaalder*), बोलचाल में रिक्स (*riks*) या क्नाक (*knaak*)
* ५ गिल्डर - विज्फ़ (*vijfje*) ("फिवेर")

सभी सिक्कों के अग्र भाग पर महारानी की छवि होती थी और दूसरी ओर एक साधारण ग्रिड। गिल्डर के १, २१/२ (ढाई) और ५ के सिक्कों के किनारों पर ***God zij met ons*** ('ईश्वर हमारे साथ रहे') लिखा हुआ होता था।

नोट
---

डच गिल्डर नोट
 यह अनुभाग खाली है, अर्थात पर्याप्त रूप से विस्तृत नहीं है या अधूरा है। आपकी सहायता का स्वागत है!

बाहरी कड़ियाँ
-------------

* डच मिन्ट का इतिहास और अन्य जानकारियाँ। (डच और अंग्रेज़ी)

  
  


|  |  |
| --- | --- |
|  | *यह मुद्रा संबंधित लेख एक आधार है। आप इसे बढ़ाकर विकिपीडिया की सहायता कर सकते हैं।* |
चमड़े के आधुनिक औजार**चमड़ा** जानवरों की खाल को कमा कर प्राप्त की गयी एक सामग्री है। कमाना या चर्मशोधन एक प्रक्रिया है जो पूयकारी खाल को एक टिकाऊ और विभिन्न प्रयोगों मे आने वाली सामग्री में परिवर्तित कर देती है। चमड़ा बनाने में मुख्यतः गाय और भैंस की खाल का प्रयोग किया जाता है। लकड़ी और चमड़ा ही दो ऐसी सामग्री हैं जो अधिसंख्य प्राचीन तकनीकों का आधार हैं। चमड़ा उद्योग और लोम उद्योग अलग अलग उद्योग हैं और उनकी यह भिन्नता उनके द्वारा प्रयुक्त कच्चे माल के महत्व से पता चलती है। जहां चमड़ा उद्योग का कच्चा माल मांस उद्योग का एक उपोत्पाद है वहीं लोम चर्म उद्योग में लोम की मांस से अधिक महत्वता है। चर्मप्रसाधन भी जानवरों की खालों का इस्तेमाल करता है, लेकिन इसमें आमतौर पर सिर और पीठ का हिस्सा ही प्रयोग में आता है। चर्म और खाल से गोंद और सरेस (जिलेटिन) का उत्पादन भी किया जाता है।

उपयोग
-----

चमड़े का उपयोग अनेकों कामों में होता है, जैसे जूता, कपड़ा, दास्ताने, पुस्तकों की बाइण्डिंग, मूर्ति, फर्नीचर, एवं शस्त्र आदि।

* चित्र:Fichier:Belt Gürtel.jpgबेल्ट
* दास्तानेदास्ताने
* पुस्तक की बाइंडिंगपुस्तक की बाइंडिंग
* सोफासोफा
* जूताजूता
* चमड़े के जयपुरी बैगचमड़े के जयपुरी बैग
* चमड़े की जयपुरी जूतीचमड़े की जयपुरी जूती
* चमड़े की जयपुरी जूतियाँचमड़े की जयपुरी जूतियाँ

सन्दर्भ
-------

इन्हें भी देखें
---------------

* चमड़ा उद्योग
**तेन्दुआ** (*Panthera pardus* उचारण: पैन्थेरा पार्डस) पैन्थरा जीनस का एक विडाल (बड़ी बिल्ली प्रजाति) है जो अफ़्रीका और एशिया में पाया जाता है। यह विडाल प्रजातियों जैसे शेर, बाघ और जैगुअर की तुलना में सबसे छोटा होता है। लेकिन तेंदुए बहुत शक्तिशाली और चतुर जीव है और इनकी एकाग्रता तो लाज़वाब होती है। शिकार को पकड़ने की तकनीक और हमला करने की शैली इन्हें एक अव्वल दर्जे का शिकारी बनाती है। आमतौर पर ये निशाचरी होते हैं। तेंदुए 56 से 60 किमी प्रति घण्टे की रफ़्तार से दौड़ सकते हैं।

दिखावट
------

तेन्दुए अधिकांशतः पीली चमड़ी के होते हैं जिसपर गहरे रंग के धब्बे होते हैं। लेकिन तेन्दुओं की विभिन्न उपप्रजातियों में बहुत से अन्तर भी हो सकते हैं। कुछ तेन्दुए पूर्ण रूप से काले भी होते हैं, और उन्हें काला पैन्थर कहा जाता है। आमतौर पर अन्य बड़ी बिल्लियों की अपेक्षा तेंदुओं की मध्यम टाँगे, लम्बा शरीर और बड़ी खोपड़ी पायी जाती है। नर तेन्दुए, मादा तेन्दुओं से लगभग ३०% बड़े आकार के होते हैं।
[स्रोतः अंकुर आनन्द मिश्र]

आवास
----

तेन्दुए मूल रूप से पूरे अफ़्रीका और दक्षिण एशिया में रहते आए हैं। लेकिन अब तेन्दुओं की बहुत सी उपप्रजातियाँ, विशेषकर एशिया में, विलुप्ती के कगार पर हैं। अन्य बड़ी बिल्लियों की तुलना में तेन्दुए सबसे बड़े क्षेत्रों में रहते हैं और इस कारण इनकी बहुत सी उपप्रजातियाँ पाई जाती हैं। लेकिन एशिया में इनकी कई उपप्रजातियाॅ लुप्त हो चुकी है जैसे होंग कोंग, लीबिया, ट्यूनीसिया, कुवैत, सिंगापूर और मोररको जो बहुत चिंताजनक है। तेन्दुए विभिन्न पर्यावरणों में रहते हैं जैसे: वर्षावन, वन, पर्वत और सवाना।

उपप्रजातियाँ
------------

आज तेन्दुओं की नौ उपप्रजातियाँ पहचानी गई हैं; जिनमें से एक अफ़्रीका में हैं और आठ एशिया में हैं:

* अफ़्रीकी तेन्दुआ
* अमूर तेन्दुआ
* अरबी तेन्दुआ
* भारतीय तेन्दुआ
* हिन्दचीनी तेन्दुआ
* जावाई तेन्दुआ
* उत्तर चीनी तेन्दुआ
* फ़ारसी तेन्दुआ
* श्रीलंकाई तेन्दुआ

सन्दर्भ
-------

1. ↑  Henschel, P. Hunter, L. Breitenmoser, U. Purchase, N. Packer, C. Khorozyan, I. Bauer, H. Marker, L. Sogbohossou, E. Breitenmoser-Wursten, C. (2008). "Panthera pardus". *IUCN Red List of Threatened Species. Version 2010.1*. International Union for Conservation of Nature.सीएस1 रखरखाव: एक से अधिक नाम: authors list (link)

बाहरी कडियाँ
------------

* तेंदुए के बारे में 21 रोचक जानकारियाँ - About Leopard in Hindi
* लैपर्ड: द एनिमल फ़ाइल्स — तेन्दुरों की अतिरिक्त फोटोएँ।
* लैपर्ड: वाइल्ड-कैट.ऑर्ग — एशिया में तेन्दुओं पर शोध और संरक्षण पर जानकारी (अंग्रेज़ी)
* पशु शोध और शिक्षा केन्द — ५० बड़ी बिल्लियों के लिए अभ्यारणय
जेरोम डिसूजा
**फादर जेरोम डिसूजा** (1897-1977) मद्रास (तमिलनाडु) से भारतीय जेसुइट पुजारी, शिक्षाविद्, लेखक और भारतीय संविधान सभा (1946-50) के सदस्य थे।

### जीवन परिचय

फादर डिसूजा का जन्म 6 अगस्त 1897 में दक्षिण कैनरा (मंगलुरु) में कैथोलिक परिवार में हुआ था।
उन्होंने सेंट एलॉयसियस कॉलेज (मैंगलोर) में अपनी माध्यमिक शिक्षा और सेंट जोसेफ कॉलेज (तिरुचिरापल्ली, तमिलनाडु,) में कॉलेज की पढ़ाई की। मद्रास विश्वविद्यालय (चेन्नई) में अंततः अंग्रेजी साहित्य का पाठ्यक्रम पूरा करते हुए उन्होंने पहली बार सेंट जोसेफ कॉलेज, त्रिची में एक वर्ष पढ़ाया, सोसाइटी ऑफ जीसस में प्रवेश करने का निर्णय लेने से पहले (29 मई 1921)। फिर वह सामान्य जेसुइट प्रशिक्षण से गुजरे, उन्होंने बेल्जियम में फ्रेंच जेसुइट्स के साथ अपने धार्मिक अध्ययन किए, जिसके अंत में उन्हें 30 अगस्त 1931 को (पुरोहित, बेल्जियम) पुजारी नियुक्त किया गया।

1933 में भारत में वह भारत लौटने पर अपने अल्मा मेटर में प्रोफेसर नियुक्त किए गए, सेंट जोसेफ कॉलेज ऑफ त्रिची, जिसमें वह कुछ वर्षों के भीतर, रेक्टर और अध्यक्ष बने। वह एक सक्षम प्रशासक और दृढ़ प्रतिज्ञ था। 

  

जब देश को चिंता महसूस हुई कि अब समय आ गया कि एक ऐसी सभा बनाई जाए जो देश के लिए एक संविधान तैयार करे - भारत की स्वतंत्रता निकट थी - राजगोपालाचारी द्वारा मद्रास(तमिलनाडु) राज्य से भारत की संविधान सभा के लिए सभा के लिए डिसूजा का नाम प्रस्तावित किया गया था। उन्हें (1946-50) तक संविधान सभा में प्रतिनिधित्व करने के लिए चुना गया।

संविधान सभा में उन्होंने प्रोटेस्टेंट नेता एच. सी. मुखर्जी, के साथ डीसूजा ने अल्पसंख्यकों के अधिकारों को सुनिश्चित किया (विशेष रूप से पूजा और शिक्षा का) प्रस्तावित पाठ द्वारा पूरी तरह से संरक्षित किया गया था और किसी के धर्म का अभ्यास करने और प्रचार करने के अधिकार को भारत के सभी नागरिकों के मौलिक अधिकारों के रूप में संविधान में शामिल किया गया था।

सोसाइटी ऑफ जीसस के सुपीरियर जनरल के अनुरोध पर, डिसूजा ने पुणे में भारतीय सामाजिक संस्थान स्थापित की, (जो अब नई-दिल्ली, 10, संस्थागत क्षेत्र, लोधी रोड नई दिल्ली) में स्थापित है, और एक सामाजिक पत्रिका का प्रकाशन शुरू किया आजकल सामाजिक और शैक्षणिक क्षेत्रों में एक बड़ा प्रचलन है। वह इसके पहले निदेशक (1951-1956) बने। बाद में, 1957 में, डिसूजा को भारतीय और एशियाई मामलों के लिए जेसुइट्स (जीन-बैप्टिस्ट जेन्सेंस) के सुपीरियर जनरल का सहायक और सलाहकार बनाया गया था। वह 1968 में भारत लौटे और अपने आखिरी साल लेख और किताबें लिखने, व्याख्यान और पाठ्यक्रम देने में बिताए। 

जेरोम डिसूजा अपने समय के सबसे प्रसिद्ध जेसुइट्स में से एक थे। 12 अगस्त 1977 को उनकी मृत्यु हो गई। अभी भी लोग चेन्नई कैंपस के लोयोला कॉलेज में क्राइस्ट द किंग चर्च में उनकी समाधि पर जाते हैं। भारत सरकार द्वारा उनके सम्मान में 1997 में उनकी स्मृति में डाक टिकट जारी किया गया है।
**टाइमलाइन्स और सीक्वेन्स चार्ट्स:** वे ग्रॅफिक प्रतिनिदित्वे , जो सीक्वेन्सिंग और आदेश देने की कृपा हे जो अलग तरीक़ो मे है. ये भाग मे सब प्रक्रिया है, जिसमे हर सोच और अपना याद दल्ते हे जो नियमो के अनुसार है.

टाइमलाइन्स:
-----------

टाइमलाइन्स एक गरपहिक संगटक हे. वह एक रेखिया प्रतिनिधीतिव हे जिसमे महत्व घटनाओ है. यह ग्रॅफ हमे समय का महत्व और समय का बीतना के बारे मे बताता है. एक समय की सीमा बनाई जाती है, जिसमे हर वेक्त्ि को पता चलता हे की क्या होनेवाला हे और क्या करना हे उस समय पर. यह चार्ट हर छात्रा को बहुत उपयोग हे जिसमे हर छात्रा को टाइमलाइन के बारे मे जानकारी प्राप्त करनी चाहिए. यह चार्ट खाली हे और कोई भी विषया को हम उपयोग कर सकते है. 

### टाइमलाइन्स की उपयोगिता:

टाइमलाइन्स रेकॉर्ड करने के लिए इस्तामाल किया जाता है और अनेक घटनाओ या कार्यो को संबधित करता है. वे बे एक छोटे पाटो मे किया जाता है. उदाहरण के लिए देशो का ईत्िहास और हर एक वेक्त्ि की ज़िंदगीओ मे और उनके सांस्कृतिक पहचान और विकास मे किया जाता है. ये सब एक तरीके या क्रम मे जमा किया जाता है.

सीक्वेन्स चार्ट्स:
------------------

ये एक कार्य को पूरा करने के लिए आवशक कदम उताया जाता है. जब हम यह सीक्वेन्स चार्ट उपयोग करते है, दिनाक और समय शामिल नही करते है. उदाहरण के लिए आसिड रैन के बारे मे बताता है, किस तरह वह बनता है, ये सब हम संगतिक और एक सही तरीके से करते है, सीक्वेन्स चार्ट को इस्तामाल करके. 

### सीक्वेन्स चार्ट्स की उपयोगिता:

वे हमे सारे चीज़ो को एक क्रम मे दाल्ने मे मदद करते है. ये सब करने से पहले छात्रा को कार्य के बारे मे पता हों. चाहिए और फिर उसको पूरा करना चाहिए सही तरीके से. अगर किसी बे क्रम या घटनाओ के बारे मे पता करना है, तो छात्रा को पहले मुश्किल घड़ी का परकना है, समजना है और फिर अंत मे उसका ह्ल ढूंदना चाहिए. तब ही सारा काम ख़तम होता है. ये सब करने से छात्रा को विषय के बारे मे पता चलता है और समय पर अपना काम करता है.

टाइमलाइन्स और सीक्वेन्स चार्ट्स के लाब:
---------------------------------------

* यह हर छात्रा और वेक्तीओ को मदद करता है जैसे अपने कार्यो को सही माइनो मे या क्रम मे करने के लिए.
* छात्रा को पता होना चाहिए की क्यो हम इस क्रमो को सही तरह से जोड़ना चाहिए और उसका फ़ायदा भी मालूम होना चाहिए
* यह हर छात्रा को कार्यक्रम या प्रक्रिया के बारे मे बताता है जो प्रभाव और कारण रिश्ते से तुलना है.

1. ↑  www.kedu.com/graphic\_organizer/pdf/sequence.pdf
2. ↑  Bellanca, James. *Graphic organizer to teach thinking in the cooperative classroom*. Palatine: The co-operative think tank. आई॰ऍस॰बी॰ऍन॰ 1990IRU `|isbn=` के मान की जाँच करें: invalid character (मदद).
सोमेश्वर तृतीय के पश्चात् उसका ज्येष्ठ पुत्र कल्याणी के सिंहासन पर बैठा। अभिलेखों में उसके नाम का निर्देश नहीं है। अपने विरुद (यश या प्रर्शसासुचक पदवी) 'जगदेकमल्ल' के नाम से ही उसका उल्लेख आता है अतएव उसे **जगदेकमल्ल द्वितीय** (1138-55 ई.) कहा गया है। उसके अन्य विरुद थे- प्रेमप्रताप, चक्रवर्तिन् और त्रिभुवनमल्ल।

अपने पितामह विक्रमादित्य षष्ठ के समय में ही उसे शासन में विशेष महत्व का पद प्राप्त हो गया था। चालुक्य वंश की क्षीण होती हुई शक्ति का लाभ उठाकर विष्णुवर्धन् होयसल ने अपन राज्य का विस्तार धारवाड़ में बंकारपुर तक कर लिया था, फिर भी वह चालुक्यों की अधीनता स्वीकार करता था। उसने नरसिंह होयसल के साथ 1143 ई. के लगभग मालव पर आक्रमणकर जयवर्मन् के स्थान पर बल्लाल को सिंहासन पर बैठाया था। इसके अतिरिक्त लाट, गुर्जर, चोल, कलिंग और नोलंबपल्लव पर भी उसकी विजय का उल्लेख है लेकिन इसमें अतिशयोक्ति की संभावना अधिक है। जगदेकमल्ल को अपना अधिकार बनाए रखने में कई सेनानायकों और सामंतों से सहायता मिली थी। इनमें पेरमाडिदेव सिंद, बर्म्म दंडाधिप और केशिराज दंडाधीश के नाम उल्लेखनीय हैं। 1149 ई. के लगभग ही जगदेकमल्ल का छोटा भाई तैल तृतीय भी जगदेकमल्ल के साथ शासन में संयुक्त हो गया था। 

जगदेकमल्ल ने एक संवत् की स्थापना की थी किंतु स्वयं उसके राज्यकाल में ही उसका सदैव उपयोग नहीं होता था; उसके शासन के बाद वह शीघ्र ही समाप्त हो गया। "संगीतचूड़ामणि" जगदेकमल्ल द्वितीय की कृति थी। कर्णाटक भाषाभूषण, काव्यालोकन और वास्तुकोश का रचयिता नागवर्म द्वितीय उसका उपाध्याय था।

1146 से 1181 ई. तक के काल में कल्याणी पर कलचुरि लोगों का अधिकार रहा। किंतु 1163 में तैल द्वितीय की मृत्यु के बाद भी चालुक्यों ने अपना दावा नहीं छोड़ा। **जगदेकमल्ल तृतीय** इसी समय हुआ। उसके अभिलेखों की तिथि 1164 से 1183 तक है। कदाचित् वह तैल तृतीय का पुत्र था। संभवत: परिस्थिति के अनुकूल वह कभी कलचुरि नरेश का आधिपत्य स्वीकार करता था और कभी स्वतंत्र शासक के रूप में राज्य करता था। उसके अभिलेख चितलदुर्ग, बेल्लारी और दूसरे जिलों से प्राप्त हुए हैं। एक अभिलेख में तो उसे कल्याण से राज्य करता हुआ कहा गया है। विजय पांड्य उसका सामंत था।